https://www.bbc.com/cymrufyw/44522575
Cynhelir Eisteddfod Genedlaethol Caerdydd rhwng 3-11 Awst 2018 yn ardal y bae.
Map y Maes: Cliciwch am fersiwn i'w lawrlwytho [546k]
Y Pafiliwn (a leolir eleni yng Nghanolfan Mileniwm Cymru eleni) yw canolbwynt yr ŵyl. Yno mae'r cystadlu'n digwydd - o gerddoriaeth a barddoniaeth i lefaru a dawnsio.
Hefyd yn rhan o'r ŵyl, cynhelir cyngherddau nosweithiol. Ymysg arlwy rhaglen y nos eleni mae cyngherddau gan Syr Bryn Terfel a Geraint Jarman a chystadleuaeth farddol "fwya'r mileniwm" - Y Siwper Stomp.
Manylion llawn y cyngherddau nos
Ni fydd yna Faes traddodiadol ym mae Caerdydd eleni ac ni fydd angen tocyn i gael mynediad i'r adeiladau tu allan i Ganolfan y Mileniwm.
Bydd yr Eisteddfod yn gweithredu system bandiau garddwrn ar gyfer yr ardaloedd sydd wedi eu lleoli yng Nghanolfan Mileniwm Cymru, sef:
Bydd modd archebu'r bandiau ymlaen llaw neu eu prynu ar y diwrnod.
Mae manylion llawn a phrisiau tocynnau ar wefan swyddogol yr Eisteddfod Genedlaethol.
Os nad yw'r cystadlu'n mynd â'ch bryd chi, gallwch dreulio diwrnod ar faes yr Eisteddfod heb fynd i mewn i'r Pafiliwn, gan bod cymaint o bebyll eraill i ymweld â nhw. Yn eu plith mae'r ardal Gwyddoniaeth a Thechnoleg, y Lle Celf (a leolir yn y Senedd), y Babell Lên, y Sinemaes a Phabell y Dysgwyr (Shwmae Caerdydd) a leolir yn adeilad y Pierhead eleni.
Yn ogystal, mae 'na stondinau ac arddangosfeydd yn gwerthu dillad, gemwaith, llyfrau, CDs a nwyddau o bob math. Mae nifer o stondinau bwyd o gwmpas y Maes, a bariau yn gwerthu alcohol hefyd.
Shwmae Caerdydd - ardal i'r rhai sy'n dysgu Cymraeg. Wedi ei leoli yn adeilad y Pierhead eleni, mae'r gweithgareddau yn amrywio o sgyrsiau difyr i chwarae gemau i gystadlaethau
Maes B - brawd bach yr Eisteddfod liw nos! Cynhelir yr ŵyl gerddoriaeth arbennig yma eleni yn hen adeilad 'Profiad Dr Who' yn y Bae.